- For en god ordens skyld, så bruger Danmark kun 1,35 procent af deres bruttonationalprodukt på NATO. De er et velhavende land og burde ligge på 2 procent. Vi beskytter Europa, og stadigvæk er der kun 8 ud af 28 lande, der leverer 2 procent. USA ligger på et langt, langt højere niveau end det, skriver han.

Mette Frederiksen ærgerlig

Den danske statsminister udtrykte forundring, da hun i eftermiddag forholdte sig til Trumps aflysning. Samtidig understregede hun dog, at hun vil holde døren åben, hvis Trump en anden gang skulle få lyst til at lægge vejen forbi Danmark.

- Vi vil fra dansk side fortætte den gode dialog, vi har, og signalere overfor verden, at vi er i stand til at håndtere de udfordringer, der altså ikke forsvinder, selvom et statsbesøg bliver aflyst, sagde hun.

Hun peger på, at Danmark og USA har mange fælles interesser, ligesom man står over for en række fælles udfordringer.

- Vi har mange fælles interesser, vi skulle have diskuteret, og i Rigsfællesskabet havde vi set frem til at drøfte både muligheder og udfordringer i Arktis.